OB kry reddingsboei | Maroela Media
Die kantoor van die Openbare Beskermer (OB) is van insolvensie gered deur ŉ reddingsboei van R60 miljoen in die begroting, het Beeld Donderdag berig.
Nhlanhla Nene, minister van finansies, het Woensdag tydens sy begrotingsrede aangekondig dat die OB die bedrag oor ŉ tydperk van drie jaar sal kry.
In 2013/14 is R199,3 miljoen aan die OB toegeken, in 2014/15 is R217,6 miljoen toegeken en in 2016 sal dit tot R246,1 miljoen styg.
Thuli Madonsela, Openbare Beskermer, het gesê sy is verlig en dankbaar maar meen dit is net ŉ druppel in die emmer. Madonsela het verlede jaar aan die parlement gesê haar kantoor is “tegnies insolvent” weens die organisasie se groei en werklas oor die afgelope vyf jaar.
Madonsela se personeelkorps van 314 mense het verlede jaar 40 000 sake hanteer. Oupa Segalwe, haar woordvoerder, het gesê Madonsela is dankbaar dat haar pleidooie nie op dowe ore val nie. Hy het gesê hoewel die reddingsboei redelik min is, sal dit verligting bring. Die OB se kantoor sal egter steeds drastiese beskermingsmaatreëls in plek moet stel.
PMB-bejaardes vermoor voor huis aan die brand gesteek is
En wat het zzzzuma gekry in ruil vir die 60 miljoen?